ཨོཾ་བཛྲ་དཱི་པེ་ཧཱུཾ་ཧཱུཾ་ཕཊ།སིནྡྷུའི་མདོག་མཚུངས་རྡོ་རྗེ་དྲི་ཆབ་མ།སྣ་ཚོགས།།ནམ་མཁལ།དཀྱིལ་འཁོར་ལྷ་ཚོགས་དྲི་བཟང་བྱུག་པས་མཆོད།།ཨོཾ་བཛྲ་གནྡྷེ་ཧཱུཾ་ཧཱུྃ་ཕཊ།ཆུ་ཤེལ་མདོག་མཚུངས་གཟུགས་ཀྱི་རྡོ་རྗེ

མ།།སྣ་ཚོགས།།ནམ་མཁལ།དཀྱིལ་འཁོར་ལྷ་ཚོགས་གཟུགས་ཀྱི་བདེ་བས་མཆོད།།ཨོཾ་རཱུ་པ་བཛྲི་ཧཱུཾ་ཧཱུྃ་ཕཊ།བནྡྷའི་མདོག་མཚུངས་རོ་ཡི་རྡོ་རྗེ་མ།།སྣ་ཚོགས།།ནམ་མཁའ།།དཀྱིལ་འཁོར་ལྷ་ཚོགས་རོ་ཡི་བདེ་བས་མཆོད།།ཨོཾ་ར
ས་བཛྲི་ཧཱུཾ་ཧཱུཾ་ཕཊ།སྣ་ཚོགས་མདོག་མཚུངས་རེག་བྱ་རྡོ་རྗེ་མ།།སྣ་ཚོགས།།ནམ་མཁལ།དཀྱིལ་འཁོར་ལྷ་ཚོགས་རེག་བྱའི་བདེ་བས་མཆོད།།ཨོཾ་སྥཪྵེ་བཛྲི་ཧཱུྃ་ཧཱུྃ་ཕཊ།སྟོན་ཟླའི་མདོག་མཚུངས་ཆོས་དབྱིངས་རྡོ་རྗེ་མ།།སྣ་ཚོགས་གོས་དང་རྒྱན་གྱིས་རབ་མཛེས་མ།།
ནམ་མཁའ་གང་བར་སེམས་ཀྱིས་རབ་སྤྲུལ་ནས།།དཀྱིལ་འཁོར་ལྷ་ཚོགས་ཆོས་ཁམས་བདེ་བས་མཆོད།།ཨོཾ་དྷརྨ་དྷཱ་ཏུ་བཛྲི་ཧཱུཾ་ཧཱུཾ་ཕཊ།ཅེས་བརྗོད་ལ་པི་ཝང་མ་ལ་སོགས་པའི་ལྷ་མོ་དེ་རྣམས་ཀྱིས་དཀྱིལ་འཁོར་པ་ལ་མཆོད་པ་བསམ་གྱིས་མི་ཁྱབ་པ་བྱེད་བཞིན་པར་བསམས་ལ།ཨོཾ
སརྦ་ཏ་ཐཱ་ག་ཏ་ཧ་སེ་ལཱ་སྱ་ར་ཏི་ཀྲཱི་ཌཱ་སཽ་ཁྱ་ཨ་ནུཏྟ་ར་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ།ཞེས་བརྗོད་དེ་རིག་མ་བཅུ་དྲུག་གི་མཆོད་པའོ།།དེ་ནས་ལག་གཡོན་སྡིགས་མཛུབ་བྱས་པའི་སྟེང་དུ་གཡས་པའི་ཐལ་མོའི་མཐིལ་བཞག་པ་དང་།རབ་མཛེས་གོས་ཀྱིས་སྟེང་གཡོགས་ཟླུམ་པོར
བྲེས།།སྣ་ཚོགས་དར་གྱི་འཁོར་ཡུག་མཛེས་པའི་གདུགས།།འཁོར་ལོའི་དབང་ཕྱུག་ཧེ་རུ་ཀ་ལ་འདུལ།།བཞེས་ནས་བདག་དང་འགྲོ་ལ་མཆོག་སྩོལ་མཛོད།།ཨོཾ་སརྦ་ཏ་ཐཱ་ག་ཏ་ཤཱི་ཌཱ་ཀ་སཱ་ག་ར་ཙྪ་ཏྲཾ་ཀ་པཱུ་ཛི་ཏེ་ཨཱཿཧཱུཾ།དེ་བཞིན་དུ་འོག་མ་རྣམས་ལ་སྦྱར་ཏེ།ལག་པ
གགཡོན་ཁུ་ཚུར་བྱས་པའི་སྟེང་དུ་གཡས་པའི་ཁུ་ཚུར་བཞག་པ་དང་།ནོར་བུའི་ཏོག་ཅན་དར་གྱི་ལྷབ་ལྷུབ་གཡོ།།མི་མཐུན་ཕྱོགས་ལས་རྣམ་རྒྱལ་རྒྱལ་མཚན་ཆེ།།དྷྭ་ཛ།ལག་གཡས་མཐིལ་གཡོན་དུ་བསྟན་པའི་སྟེང་དུ།ལག་གཡོན་མཐིལ་གཡས་སུ་བསྟན་ནས་སོར་མོ་རྣམས

གཡོབ་པའི་ཚུལ་དང་།རིན་ཆེན་དབྱུག་པ་ཉི་ཟླའི་ཐོར་ཅོག་མཛེས།།སྣ་ཚོགས་མདངས་བཀྲའི་གོས་ཀྱི་བ་དན་ཅན།།པ་ཏཾ་ཀ།ལག་པ་གཡོན་མཉམ་བཞག་ལ།གཡས་ནམ་མཁའ་ལ་བསྐོར་ཞིང་།ཏིང་འཛིན་སྙིང་རྗེའི་རྒྱན་ཕྲེང་མཛེས་པ་ཅན།།ཆོས་ཉིད་དོན
རྟོགས་རིན་ཆེན་བླ་རེ་རྣམས།།བི་ཏཱ་ནཾ།གཏི་མུག་རྨོངས་པའི་རྡུལ་རྣམས་སེལ་བྱེད་པའི།།རྔ་ཡབ་དཀར་པོ་གསེར་གྱི་ཡུ་བ་ཅན།།ཙཱ་མ་ར།འདོད་ཆགས་ཚད་གདུང་སྐྱོབ་པའི་བསིལ་གྲིབ་ཅན།།བཀོད་ལེགས་ཁ་དོག་ཆེར་བཀྲ་བསིལ་ཡབ་རྣམས།།བི་དྷ་མ་ནཾ་བྱཉྫ་ནཾ།འདི
གཉིས་ཀ་ལ་ལག་པ་གཡས་པས་རྔ་ཡབ་སོགས་གཡོབ་པའི་ཚུལ་དུ་བྱའོ།།རྡོ་རྗེ་ཁུ་ཚུར་གཉིས་ཀྱིས་ཁ་ནས་ཚིག་འབྱིན་པའི་ཚུལ་དང་།དྲུག་གིས་རྗེས་སུ་སྐྱེས་སོགས་སྙན་པའི་དབྱངས།།ཐོས་ན་དབང་པོ་ཚིམ་བྱེད་གླུ་ཡི་སྒྲ།།གཱི་ཏི།ལག་གཉིས་ཏིང་ཤག་བརྡུང་བའི
ཚུཚུལ་དང་།རྟེན་འབྲེལ་ལས་བྱུང་སྐྱེ་མེད་རང་བཞིན་ཅན།།ཆོས་རྣམས་སྐྱེ་མེད་སྟོན་པའི་སིལ་སྙན་སྒྲ།།ཏུརྱཾ།གཡོན་ཁུ་ཚུར་ལས་མཐེ་བོང་དང་མཛུབ་མོ་སྦྱར་བ་དུང་གི་ཕྱག་རྒྱ་དང་།དགེ་ལེགས་རིན་ཆེན་ལས་གྲུབ་གཡས་སུ་འཁྱིལ།།རྒྱ་ཆེན་ཆོས་ཀྱི་སྒྲ་སྒྲོགས་དུང་དཀར
མཆོག།ཤཾ་ཁ།ལག་གཉིས་གར་སྐོར་གཡོན་དང་གཡས་སུ་བསྐོར་ནས་སྤྱི་བོར་ཐལ་མོ་སྦྱར་བ་དང་།གཅིག་ཉིད་དུ་མའི་ཚུལ་དུ་རབ་བསྟན་ནས།།འགྲོ་བ་དགའ་བསྐྱེད་གར་གྱི་མཆོད་པའི་ཚོགས།།ནྲྀ་ཏྱེ།ལོག་པ་གཉིས་རྡོ་རྗེ་ཁུ་ཚུར་གྱིས་ཕྲེང་བ་འཛིན་པའི་ཚུལ་བྱ་ཞིང་།ཨིནྡྲ
ནཱིནཱིལཱ་ལ་སོགས་འཇིག་རྟེན་ན།།ཤིན་ཏུ་དཀོན་པའི་རིན་ཆེན་ཕྲེང་མཛེས་རྣམས།།མཱ་ལེ།ཁུ་ཚུར་གཉིས་ཁ་འགྲམ་གཡས་གཡོན་དུ་བཞག་ལ།མཛེས་ཤིང་ཡིད་འོང་ཞལ་གྱི་པདྨ་ལས།།ངོ་མཚར་ཆོས་ཀྱི་དབྱངས་སྒྲོགས་བཞད་པའི་སྒྲ།།ཧ་སྱེ།ལག་གཉིས་རྡོ་རྗེ་ཁུ་ཚུར

དཀུར་ཁ་གྱེན་དུ་བསྟན་པའི་ཕྱག་རྒྱ་དང་།གཟུགས་མཛེས་མཐོང་བས་མི་ངོམས་རེག་ན་བདེ།།ཡིད་འཕྲོག་སྙེམས་པའི་ཚུལ་འཛིན་སྒེག་ཚོགས་རྣམས།།ལཱ་སྱེ།ནམ་མཁའ་མཛོད་ཀྱི་ཕྱག་རྒྱ་དང་།བདེ་ཆེན་དགྱེས་པའི་དགའ་སྤྲོ
རྣམ་མང་དང་།།ཕྱི་ནང་གསང་བའི་མཆོད་པ་སྣ་ཚོགས་རྣམས།།ཝརྞ་པཱུ་ཛ།དྲིའི་ཕྱག་རྒྱ་དང་།རེག་ན་ཚིམ་བྱེད་ཞིམ་པའི་དྲི་ངད་ལྡང་།།ག་པུར་ལ་སོགས་ལེགས་པར་སྦྱར་བའི་དྲི།།འཁོར་ལོའི་དབང་ཕྱུག་ཧེ་རུ་ཀ་ལ་འབུལ།།བཞེས་ནས་བདག་དང་འགྲོ
ལ་མཆོག་སྩོལ་མཛོད།།ཨོཾ་སརྦ་ཏ་ཐཱ་ག་ཏ་ཤྲཱི་ཌཱ་ཀ་སཱ་ག་ར་གནྡྷེ་པཱུ་ཛི་ཏེ་ཨཱཿཧཱུཾ།ཞེས་བརྗོད་ལ་མཆོད་པ་དེ་རྣམས་ཀྱིས་དཀྱིལ་འཁོར་པ་ལ་ཡང་དག་པར་མཆོད་པར་བསམས་ཏེ།ནམ་མཁའ་མཛོད་བཅའ་ལ།ཨོཾ་ཨ་ནུཏྟ་ར་པཱུ་ཛ་མེ་གྷ་ས་མུ་དྲ་བྷ་ཝེ་སྥ་ར་ཎ་ཨི་མཾ་ག་ག་ན
ཁཾ་ཧཱུྃ་ཧཱུྃ་ཕཊ་སྭཱ་ཧཱ།ཞེས་ལན་གསུམ་བརྗོད་དེ།ཁྱད་པར་གྱི་མཆོད་པ་བཅོ་ལྔ་པའོ།།གསུམ་པ་ནང་གི་མཆོད་པ་ནི།སྔར་བྱིན་གྱིས་བརླབས་པའི་ནང་མཆོད་ནས་མཐེབ་སྲིན་སྦྱར་བས་བླངས་པ་སྤྱི་བོར་གཏོར་ཞིང་།ཕྱོགས་བཅུ་དུས་གསུམ་གྱི་དེ་བཞིན་གཤེགས་པ་ཐམས
ཅད་ཀྱི་སྐུ་གསུང་ཐུགས་ཡོན་ཏན་ཕྲིན་ལས་ཐམས་ཅད་ཀྱི་ངོ་བོར་གྱུར་པ་དྲིན་ཅན་རྩ་བའི་བླ་མའི་ཞལ་དུ་མཆོད་པ་འབུལ།ཨོཾ་ཨཱཿཧཱུཾ།རྒྱལ་བ་རྡོ་རྗེ་འཆང་།རྡོ་རྗེ་རྣལ་འབྱོར་མ།དཔའ་བོ་སྤྱན་རས་གཟིགས།བྱང་སེམས་བློ་གྲོས་རིན་ཆེན།གྲུབ་ཆེན་ཤ་ཝེ་རི་དབང་ཕྱུག
སློབ་དཔོན་མི་ཏྲི་གུབྟ།རྒྱ་གར་ཕྱག་ན་རྡོ་རྗེ།འགྲེལ་བྱེད་ཀ་མ་ལ་བཛྲ།པཎྜི་ཏ་ཛ་ཡ་སེན།ལོ་ཙཱ་བདར་མ་ཡོན་ཏན།རྗེ་བཙུན་རིན་པོ་ཆེ་གྲགས་པ་རྒྱལ་མཚན།ཆོས་རྗེས་སྱ་པཎྜི་ཏ།རིན་པོ་ཆེ་སྐྱོབ་པ་དཔལ།རྒྱལ་ཚ་ཆོས་ཀྱི་དབང་ཕྱུག།ལོ་ཙཱ་བ་མཆོག་ལྡན།

བླ་བླ་མ་གཞོན་ནུ་ཚུལ་ཁྲིམས།བླ་མ་ཚུལ་ཁྲིམས་རྒྱལ་མཚན།བླ་མ་ངག་དབང་གྲགས་པ།བླ་མ་བྱང་ཆུབ་སེང་གེ།རྗེ་བཙུན་དམ་པ་ས་བཟང་འཕགས་པ།ཁ་སྐོད་ནི།རྡོ་རྗེ་འཆང་ཀུན་དགའ་བཟང་པོ།ཀུན་མཁྱེན་བསོད་ནམས་སེང་གེ།ཆོས་རྗེ་དཀོན་མཆོག་ཚུལ་ཁྲིམས།།
ཀུན་དགའ་ལེགས་པ།ཆོས་རྗེ་མཁྱེན་བརྩེའི་དབང་ཕྱུག།རིན་ཆེན་བཀྲ་ཤིས་རྒྱལ་མཚན།རྗེ་བཙུན་ག་ག་ན་ཤྲཱི་བྷ་དྲ།མཁས་གྲུབ་དཔལ་ལྡན་དོན་གྲུབ།ཐམས་ཅད་མཁྱེན་པ་དཔལ་མཆོག་རྒྱལ་མཚན།འདྲེན་མཆོག་བསོད་ནམས་རྒྱལ་མཚན།འཇམ་མགོན་སངས་རྒྱས་ཕུན་ཚོགས།ཆོས་རྗེ་དོན་གྲུབ་རྒྱལ་མཚན།།
ཁྱེན་ཡངས་ཀུན་དགའ་ཆོས་འཕེལ།མཁས་བཙུན་བཀྲ་ཤིས་བཟང་པོ།།རྣམས་ཀྱི་ཞལ་དུ་མཆོད་པ་འབུལ།ཞེས་དབང་བཀའ་དང་།ལོ་ཙཱ་བ་མཆོག་ལྡན།བློ་ཆེན་སངས་རྒྱས་སྲས།བླ་མ་ཡེ་ཤེས་མགོན།དར་མ་བཟང་པོ།།གྲགས་ཆེན་པ།ཆོས་རྗེ་སྤང་སྒང་བ།
ཆོས་རྗེས་བཟང་པཎ་ཆེན།ཆོས་རྗེས་བཟང་འཕགས་པ་སྟེ་རྒྱུད་དང་།རྡོ་རྗེ་འཆང་།ཤ་ཝ་རི་དབང་ཕྱུག།བི་བྷཱུ་ཏ་ཙནྡྲ།དཔྱལ་ཨ་མོ་གྷ།མར་སྟོན་གཡང་འབར།རྣལ་འབྱོར་སེང་གེ་འབུམ།ཀུན་སྤང་ཀུན་ཏུ་བཟང་པོ།།བླ་མ་གྲགས་པ་སེང་གེ།བླ
མ་བློ་གྲོས་བརྟན་པ།བླ་མ་དཔལ་ལྡན་ཚུལ་ཁྲིམས།བླ་མ་དམ་པ་བུདྡྷ་ཤྲཱི།ཞེས་པ་རྫོགས་རིམ་ཤ་ཝ་རིའི་སྦྱོར་དྲུག་གི་བརྒྱུད་པ་རྣམས་ལ་འབུལ།དེ་ནས་སྔགས་ཕྲེང་ལྟར་ལྷ་ཐམས་ཅད་ཀྱི་སྔགས་བརྗོད་ཅིང་།ཨོཾ་ཨཱཿཧཱུྃ་བཏགས་ལ་འབུལ་ནས།
སྲིན་ལག་གིས་ལྕེ་རྩེ་སྨིན་མཚམས་སྤྱི་གཙུག་ཏུ་ཐིག་ལེ་བྱས་པས་ལུས་ཀྱི་ལྷ་ཐམས་ཅད་ཚིམ་པར་བསམས་ལ།ཨོཾ་ཨཱཿཧཱུཾ་བརྗོད།དེ་ནས།ཨོཾ་མ་ཧཱ་ཀཱ་ལ་ཧཱུཾ་ཕཊ།ཨོཾ་ཨཱཿཧཱུཾ་ཞེས་པས་གུར་གྱི་མགོན་པོ་དང་།གཞན་ཡང་གདོང་བཞི་པ་ལ་སོགས་པ་སྒོས་ཀྱི་ཆོས

སྐྱོང་གང་བྱེད་ལ་འབུལ།དེ་ནས་འཇིག་རྟེན་པའི་མཁའ་འགྲོ་རིགས་ལྔ་འཁོར་དང་བཅས་པ་དང་།གནས་དང་ཉེ་བའི་གནས།ཞིང་དང་ཉེ་བའི་ཞིང་།ཚནྡོ་དང་ཉེ་བའི་ཚནྡོ།།འདུ་བ་དང་ཉེ་བའི་འདུ་བ།འཐུང་གཅོད་དང་ཉེ་བའི
འཐུང་གཅོད།དུར་ཁྲོད་དང་ཉེ་བའི་དུར་ཁྲོད།ཡུལ་སུམ་ཅུ་རྩ་གཉིས།གནས་ཉི་ཤུ་རྩ་བཞི།དུར་ཁྲོད་བརྒྱད་ན་བཞུགས་པའི་དཔའ་བོ་དང་རྣལ་འབྱོར་མ་བསམ་གྱིས་མི་ཁྱབ་པ།སྤྲུལ་པའི་སྐུ་འགྲོ་བ་སེམས་ཅན་གྱི་དོན་མཛད་པ་རྣམས་ཀྱི་ཞལ་དུ་ཨོཾ་ཨཱཿཧཱུཾ།
ཞིང་སྐྱོང་བཞི་བཅུ་རྩ་བརྒྱད།ཕོ་ཉ་གནས་ལས་སྐྱེས་པ།རིགས་ལས་སྐྱེས་པ།སྔགས་ལས་སྐྱེས་པ།ལས་ལས་སྐྱེས་པའི་མཁའ་འགྲོའི་ཚོགས་དང་།གནས་གསུམ་གྱི་རྡོ་རྗེ་མཁའ་འགྲོ་རྣམས་ཀྱི་ཞལ་དུ་ཨོཾ་ཨཱ་ཧཱུཾ།ཞེས་པས་འབུལ།གཞན་ཡང
གནོད་སྦྱིན།སྲིན་པོ།།འབྱུང་པོ།།ཡི་དགས།ཤ་ཟ།སྨྱོ་བྱེད།བརྗེད་བྱེད།མ་མོ།།ཞིང་སྐྱོང་།པོ་ཉ།འཕྲོག་མ།གྲུབ་པ་རྣམས་ཀྱི་ཞལ་དུ་མཆོད་པ་དམ་པ་འབུལ།ཨོཾ་ཨཱཿཧཱུཾ།གཞན་ཡང་བོད་ཁམས་སྦྱོང་བར་བྱེད་པའི་བརྟན་མ་བཅུ་གཉིས
འཁོར་དང་བཅས་པ་དང་།གནས་བདག།གཞི་བདག།གྲོང་བདག།ཡུལ་བ་དག།གཉུག་མར་གནས་པ་རྣམས་ཀྱི།།འགྲོ་བ་རིགས་དྲུག།ལམ་རྒྱུད་ལྔ།སྐྱེ་གནས་རྣམ་པ་བཞིས་བསྡུས་པའི་སེམས་ཅན་ཐམས་ཅད་ཚིམ་ཞིང་ཟག་པ་མེད་པའི་བདུད་རྩིས་རྒྱུད
གང་ནས་མྱུར་དུ་བླ་ན་མེད་པའི་གོ་འཕང་ཐོབ་པའི་སྐལ་བ་དང་ལྡན་པར་གྱུར་ཅིག།ཅེས་པའི་མཐར་ཨོཾ་ཨཱཿཧཱུཾ་བཏགས་ལ་འབུལ་ལོ།།བཞི་པ་བསྟོད་པའི་མཆོད་པ་ནི།རྒྱས་པར་ན།རྡོ་རྗེ་ཐལ་མོ་སྦྱར་ཏེ།ལྷ་ཐམས་ཅད་ཀྱི་སྔགས་རྫོགས་པར་བརྗོད་ལ་བསྟོད་པར་བསྒོམ།

དེ་ཙམ་མི་ནུས་ན།རྡོ་རྗེ་དྲིལ་བུ་འཛིན་པས།རྐང་པ་བཞི་བཅུ་རྩ་བརྒྱད་པ་བརྗོད།ཤིན་ཏུ་བསྡུ་ན།ཧེ་རུ་ཀ་དཔལ་ཡེ་ཤེས་ཆེ།།ཞེས་སོགས་དཀྱིལ་ཆོག་ཏུ་བཤད་པ་ལྟར་བརྗོད་དོ།།བསྟོད་པ་དང་བདུད་རྩི་མྱང་བ་གཉིས་ཀྱི་སྔོན་དུ་བསྟོད་པ་བྱེད་པར་ལྷ་ལྟ་གོན་གྱི
ཞབས་སུ་བཤད་ཀྱང་།འདིར་སྒྲུབ་ཐབས་ཀྱི་ཚོགས་རྟེན་གྱི་སྐབས་ལྟར་བྱའོ།།གནས་སྐབས་འགའ་ཞིག་ཏུ་ཉེར་སྤྱོད་རྒྱས་པ་འབུལ་བར་འདོད་ན།བསང་གཏོར་དང་ཞབས་བསིལ་སྤྱིར་འབུལ།མཆོད་ཡོན་ལ་སྔར་གྱི་ཚོགས་བཅད་ཀྱི་མཇུག་ཏུ།ཨོཾ་ཧྲཱིཿ
སརྦ་ཏ་ཐཱ་ག་ཏས་པ་རི་ཝཱ་ར་པྲཱ་ཝ་ར་སཏྭཱ་ར་ཨརྒྷཾ་པྲ་ཏཱིཙྪ་སྭཱ་ཧཱ།ཞེས་ལྷ་ཐམས་ཅད་ཀྱི་རིགས་བདག་དང་།ཨོཾ་ཤྲཱི་ཧེ་རུ་ཀ་ཌཱ་ཀ་སཱ་ག་རས་པ་རི་ཝཱར།ཞེས་པས་གཙོ་བོ་དང་།ཨོཾ་ཤྲཱི་བཛྲ་ཝཱ་རཱ་ཧི།ཡུམ་དང་།ཨོཾ་ཙཀྲ་ཏི་ལ་ཀ་བ་སིནཱ་སརྦ་ཝཱི་ར་ཡོ་གི་ནཱི།ཞེས་ཐིག
ལེའི་འཁོར་ལོ་དང་།ཨོཾ་ཙཀྲ་བཛྲ་སརྦ་བཱི་ར་བ་སི་ནཱ་ཡོ་གི་ནཱི།ཞེས་རྡོ་རྗེའི་འཁོར་ལོ་དང་།ཨོཾ་ཙཀྲ་གརྦྷ་སརྦ་བཱི་ར་བ་སི་ནཱ་ཡོ་གི་ནཱི།ཞེས་སྙིང་པོའི་འཁོར་ལོ་དང་།ཨོཾ་ཙཀྲ་གུ་ཎ་བ་སིནཱ་སརྦ་བཱི་ར་ཡོ་གི་ནཱི།ཞེས་ཡོན་ཏན་གྱི་འཁོར་ལོ་དང་།ཨོཾ་བོ་དྷི་ས་ཏྭ།
ཞེས་བསྐལ་བཟང་དང་།ཨོཾ་མུ་ཁ་བ་སི་ནཱ་ཨཥྚ་ཡོ་གི་ནཱི་ས་པ་རི་ཝཱ་ར་ཞེས་སོགས་སྦྱར་ལ་དཀྱིལ་འཁོར་དང་པོའི་ལྷ་ལ་མཆོད་ཡོན་འབུལ།དེ་བཞིན་དུ་ཨོཾ་ཙཀྲ་ཨཱ་ཀཱ་ཤ་བ་སི་ནཱ་སརྦ་བཱི་ར་ཡོ་གི་ནཱི།ཞེས་ནམ་མཁའི་འཁོར་ལོ་དང་།ཨོཾ་ཙཀྲ་བཱ་ཡུ་བ་སི་ནཱ་སོགས་ཀྱིས་རླུང
འཁོར་དང་།ཨོཾ་ཙཀྲ་བྷཱུ་མི་བ་སིནཱ་སོགས་ཀྱིས་སའི་འཁོར་ལོ་དང་།བསྐལ་བཟང་དང་སྒོ་མཚམས་མ་རྣམས་ལ་སྔར་བཞིན་ཏེ་དཀྱིལ་འཁོར་གཉིས་པ་དང་།ཨོཾ་ཙཀྲ་ཨགྣེ་བ་སི་ནཱ།ཞེས་མེའི་འཁོར་ལོ་དང་།ཨོཾ་ཙཀྲ་ཨུ་ད་ཀ་བ་སིནཱ།ཞེས་ཆུའི་འཁོར་ལོ་

དང་།ཨོཾ་ཙཀྲ་ཛྙཱ་ན་བ་སི་ནཱ།ཞེས་ཡེ་ཤེས་ཀྱི་འཁོར་ལོ་དང་།བསྐལ་བཟང་དང་སྒོ་མཚམས་མ་རྣམས་སྔར་བཞིན་ཏེ་དཀྱིལ་འཁོར་གསུམ་པ་དང་།ཨོཾ་ཙཀྲ་ཙིཏྟ་བ་སི་ནཱ།ཞེས་ཐུགས་འཁོར་དང་།ཨོཾ་ཙཀྲ་ཝཱཀ་བ་སི་ནཱ་ཞེས་གསུང
འཁོར་དང་།ཨོཾ་ཙཀྲ་ཀཱ་ཡ་བ་སི་ནཱ་ཞེས་པས་སྐུ་འཁོར་དང་།ཨོཾ་བོ་དྷི་ས་ཏྭ་ས་པ་རི་ཝཱ་ར་ཞེས་བསྐལ་བཟང་དང་།ཨོཾ་མུ་ཁ་བ་སི་ནཱ་ཨཥྚ་ཡོ་གི་ནཱི་ས་པ་རི་ཝཱ་ར་པྲ་ཝ་ར་སཏྐཱ་ར་ཨརྒྷཾ་པྲ་ཏཱིཙྪ་སྭཱ་ཧཱ།ཞེས་བརྗོད།ལས་ཀྱི་རྡོ་རྗེས་བཟེད་ཞལ་ཏུ་རེ་རེ་ཞིང་མཆོད་ཡོན་འབུལ།
དེ་བཞིན་དུ་ཞལ་ཟས་ཀྱི་བར་ཚིགས་བཅད་དང་བཅས་པས་སྔར་བཞིན་ཕུལ་ལ།རོལ་མོ་སྤྱིར་འབུལ་ལོ།།གསུམ་པ་རྗེས་ནི།དེ་ལྟར་མཆོད་པའི་ཆོ་ག་མཐའ་དག་ཚར་བ་དང་།མཆོད་རྫས་དམན་པ་རྣམས་ཆུ་བོ་ལ་དོར་བ་སོགས་བྱའོ།།ཤེས་རབ་ནམ་མཁར
ད་པཔའི་སྤྲིན་བསྡུས་ནས།།སྣ་ཚོགས་མཆོད་པའི་ཆར་ཆེན་ལེགས་ཕབ་སྟེ།།རྣམ་དག་ཆོ་གའི་འབྲུག་སྒྲ་འདི་བསྒྲགས་པས།།མཆོད་ཡུལ་རྨ་བྱའི་ཚོགས་ཀུན་དགྱེས་གྱུར་ཅིག།དཔལ་མཁའ་འགྲོ་རྒྱ་མཚོའི་དཀྱིལ་འཁོར་མཆོད་པའི་ཆོ་ག་འདི་ནི།རྗེ་བཙུན
མཁས་པའི་དབང་པོ་ཡེ་ཤེས་རྒྱལ་མཚན་དཔལ་བཟང་པོའི་ཞབས་རྡུལ་སྤྱི་བོས་བླངས་པ་ཤཱཀྱའི་དགེ་སློང་ཀུན་དགའ་བཟང་པོ་ལ།དོན་གཉེར་གྱི་སློབ་མ་རིན་ཆེན་གྲུབ་ཀྱིས་བསྐུལ་ཞིང་།ཡི་གེའི་རྐྱེན་སྦྱར་བ་ལ་བརྟེན་ནས།འདིའི་དཀྱིལ་ཆོ་ག་དང་ཆོ་ག་དགུ་བརྒྱ་པ་ལས
འབྱུང་བའི་མཆོད་པ་རྣམས་ཚང་བར་བཀོད།གཞན་སྤྲོས་པ་མང་པོ་བཏང་སྙོམས་སུ་བྱས་ནས་ཀུན་དགའི་ལོ་ཆོ་འཕྲུལ་གྱི་ཟླ་བའི་ཡར་ཚེས་བརྒྱད་ལ།ཨེ་ཝཾ་ཆོས་ལྡན་གྱི་དགོན་པར་སྦྱར་བའོ།།།།ཨི་དེ་ཤཱ་ས་ནཤྩ་སརྦ་སཏྭ་ཧི་ཏོ་བྷ་ཝནྟུ།སརྦ་མངྒ་ལཾ།།